L’Hospitalet de l’Infant acollirà un nou cicle de conferències sobre la música | Notícies / Noticias Tarragona diari digital Tarragona21
L’Hospitalet de l’Infant acollirà un nou cicle de conferències sobre la música
Organitza el Campus Extens de la URV de Vandellòs i l’Hospitalet de l’Infant i el Centre d’Estudis de l’Hospitalet amb el patrocini de la Regidoria de Cultura
Amb una conferència titulada «El compromís del rock català amb la normalització musical lingüística 1978-1985», a càrrec del músic i escriptor Jordi Català, s’inaugurarà el proper dilluns 4 de febrer, a les 19.30h, el cicle de conferències “Febrer Musical”, al Centre Cultural Infant Pere de l’Hospitalet de l’Infant.
La segona conferència, la de l’11 de febrer, durà per títol «Els anys 70. Música de transició» i la donarà Joan Maria Martí Mendoza, diplomat en Educació Musical i llicenciat en Història i Ciències de la Música. La tercera, prevista per al 18 de febrer, tractarà sobre “Música i cinema (2a part)”, una temàtica que ja va tractar l’any passat la ponent, Núria Medrano Torres, llicenciada en Història i Ciències de la Música i diplomada en Educació Musical. De la quarta conferència, titulada “Victòria dels Àngels, més enllà d’una veu”, se n’ocuparà, el 25 de febrer, M. Carme Domingo Belando, doctora en Història i Història de l’Art i Títol Superior de Música del Liceu de Barcelona.
Més detalls a: www.vandellos-hospitalet.cat
06/05/2019 El cicle solidari «La Mar de Cinema» torna a Cambrils per crear consciència